CELEX: 22017D0027
Language: hu
Date: 2015-07-10 00:00:00
Title: Az EGT Vegyes Bizottság 187/2015 határozata (2015. július 10.) az Európai Gazdasági Térségről szóló megállapodás XIII. mellékletének (Közlekedés) módosításáról [2017/27]

12.1.2017   
               
               
                  HU
               
               
                  Az Európai Unió Hivatalos Lapja
               
               
                  L 8/17
               
            AZ EGT VEGYES BIZOTTSÁG 187/2015 HATÁROZATA
      (2015. július 10.)
      az Európai Gazdasági Térségről szóló megállapodás XIII. mellékletének (Közlekedés) módosításáról [2017/27]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A HL L 10., 2015.1.16., 45. o. által helyesbített, az Európai Unió vasúti rendszerének „járművek – mozdonyok és személyszállító járművek” alrendszerére vonatkozó átjárhatósági műszaki előírásról szóló, 2014. november 18-i 1302/2014/EU bizottsági rendeletet (1) bele kell foglalni az EGT-megállapodásba.
               
            
                  (2)
               
               
                  Az EGT-megállapodás XIII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XIII. melléklete a következőképpen módosul:
      
                  1.
               
               
                  A 37ah. pont (2008/232/EK bizottsági határozat) és a 37di. pont (2011/291/EU bizottsági határozat) a következő francia bekezdéssel egészül ki:
                  
                              „—
                           
                           
                              
                                 32014 R 1302: A Bizottság 2014. november 18-i 1302/2014/EU rendelete (HL L 356., 2014.12.12., 228. o.), helyesbítve: HL L 10., 2015.1.16., 45. o.”.
                           
                        
            
                  2.
               
               
                  A 37dn. pont (1301/2014/EU bizottsági rendelet) után a szöveg a következővel egészül ki:
                  
                              „37do.
                           
                           
                              
                                 32014 R 1302: A Bizottság 2014. november 18-i 1302/2014/EU rendelete az Európai Unió vasúti rendszerének »járművek – mozdonyok és személyszállító járművek« alrendszerére vonatkozó átjárhatósági műszaki előírásról (HL L 356., 2014.12.12., 228. o.), helyesbítve: HL L 10., 2015.1.16., 45. o.
                              
                              A rendelet e megállapodás alkalmazásában a következő kiigazításokkal értendő:
                              
                                          a)
                                       
                                       
                                          A melléklet 7.3.2.12. szakasza a következő szövegrésszel egészül ki:
                                          
                                             »Norvégia (‘T’) különleges esete
                                          
                                          A villamos vontatóegységekre a norvég hálózaton való korlátozásmentes üzemelés tekintetében az alábbiak vonatkoznak:
                                          
                                                      —
                                                   
                                                   
                                                      Amennyiben a vontatóegység aktívan áramot fogyaszt, a kapacitív teljesítménytényező a 16,5 kV-ot meghaladó vezetékfeszültségeken nem lehet nagyobb 0,95-nél.
                                                   
                                                
                                                      —
                                                   
                                                   
                                                      Amennyiben a vontatóegység teljesítményt táplál vissza, a kapacitív teljesítmény nem haladhatja meg a 60 kVAr-t.
                                                   
                                                
                                                      —
                                                   
                                                   
                                                      Amennyiben a vontatóegység teljesítményt táplál vissza, az induktív teljesítménytényező a 16,5 kV alatti vezetékfeszültségeken nem lehet kisebb 0,95-nél.«
                                                   
                                                
                                    
                                          b)
                                       
                                       
                                          A melléklet 7.3.2.14. szakasza a következő szövegrésszel egészül ki:
                                          
                                             »Norvégia (‘T’) különleges esete
                                          
                                          Ez a különleges eset a nem korszerűsített felsővezeték-rendszerrel szerelt vonalakon való üzemre szánt egységekre vonatkozik. Az ÁME-nek megfelelő felsővezeték-rendszerrel szerelt vonalakat a vasúthálózat-használati szabályzat tartalmazza.
                                          Az áramszedőfej geometriájának az EN 50367:2011 szabványnak kell megfelelnie (B.6 ábra, 1800 mm).«
                                       
                                    
                                          c)
                                       
                                       
                                          A melléklet szövege a 7.3.2.15. szakasz után a következő szövegrésszel egészül ki:
                                          
                                                      »7.3.2.15a
                                                   
                                                   
                                                      Az áramszedő 4.2.8.2.9.5. pontban meghatározott, az áramszedő magasságában megadott statikus sarunyomása
                                                      
                                                         Norvégia (‘T’) különleges esete
                                                      
                                                      Ez a különleges eset a nem korszerűsített felsővezeték-rendszerrel szerelt vonalakon való üzemre szánt egységekre vonatkozik. Az ÁME-nek megfelelő felsővezeték-rendszerrel szerelt vonalakat a vasúthálózat-használati szabályzat tartalmazza.
                                                      A villamos vontatójármű álló helyzetében az áramszedő statikus sarunyomásának 55 N-nak kell lennie.«
                                                   
                                                
                                    
                                          d)
                                       
                                       
                                          A melléklet 7.3.2.16. szakasza a következő szövegrésszel egészül ki:
                                          
                                             »Norvégia (‘T’) különleges esete
                                          
                                          Ez a különleges eset a nem korszerűsített felsővezeték-rendszerrel szerelt vonalakon való üzemre szánt egységekre vonatkozik. Az ÁME-nek megfelelő felsővezeték-rendszerrel szerelt vonalakat a vasúthálózat-használati szabályzat tartalmazza.
                                          Az áramszedőknek az ÁME követelményei mellett az alábbi képleten alapuló görbének kell megfelelniük: Fm
                                              = 0,00097v2
                                              + 55, ± 10 %-os tűréshatárral.«
                                       
                                    
                                          e)
                                       
                                       
                                          A melléklet 7.4. szakasza a következő szövegrésszel egészül ki:
                                          
                                             »Különleges viszonyok Norvégiában
                                          
                                          Téli körülmények között a norvég hálózat járművek általi korlátozásmentes eléréséhez igazolni kell, hogy a járművek megfelelnek a következő követelményeknek:
                                          
                                                      —
                                                   
                                                   
                                                      a 4.2.6.1.1. pontban meghatározott T2-es hőmérsékleti övezetet kell választani,
                                                   
                                                
                                                      —
                                                   
                                                   
                                                      a 4.2.6.1.2. pontban meghatározott, havazás, jegesedés és jégeső esetén fennálló szélsőséges viszonyokat kell kiválasztani.«”
                                                   
                                                
                                    
                        
            2. cikk
      A HL L 10., 2015.1.16., 45. o. által helyesbített 1302/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. július 11-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. július 10-én.
         
            
               az EGT Vegyes Bizottság részéről
            
            
               az elnök
            
            Atle LEIKVOLL
         
      
      
         (1)  HL L 356., 2014.12.12., 228. o.
      
      
         (*1)  Alkotmányos követelmények fennállását nem jelezték.